Nordkalk

thumb|250px|Kalkkikivikaivosta Paraisilla. Nordkalk on kalkkikivipohjaisten tuotteiden valmistaja. Yrityksellä on toimintaa yli 30 paikkakunnalla muun muassa Suomessa, Ruotsissa, Puolassa, Norjassa, Virossa ja Venäjällä. Nordkalkin tuotteita käytetään muun muassa paperi-, teräs- ja rakennusaineteollisuudessa sekä ympäristönhoidossa ja maataloudessa. == Historia == Kalkkikiveä on louhittu Paraisilla 1600-luvulta lähtien, mahdollisesti jopa jo 1300-luvulla. Marraskuun 26. 1898 perustettiin Pargas Kalkbergs Aktiebolag, josta myöhemmin tuli Partek Oyj. Kalkkiliiketoiminta yhtiöitettiin elokuussa 1991 Nordkalk Oy Ab:ksi (myöhemmin Partek Nordkalk Oy). Kone Oyj osti Partekin vuonna 2001 ja myi Nordkalkin seuraavana vuonna sijoittajaryhmän perustamalle NK-Holding Oy:lle. Nordkalk sulautui vuonna 2004 NK-Holding Oy Ab:hen, joka muutti samalla nimensä Nordkalk Oyj Abp:ksi. == Omistus == Nordkalkin ostajaryhmään kuului vuonna 2002 Capmanin hallinnoimien rahastojen ja Ahlström Capitalin lisäksi muun muassa Rettig-Yhtymä (nyk. Rettig Group) 1,9 %:n osuudella. Rettig nosti osuutensa Nordkalkista 21 %:iin vuonna 2006 ja 49 %:iin vuonna 2009. Toukokuussa 2010 Rettig Group osti loput 51 % Nordkalkin osakkeista. Heinäkuussa 2021 brittiläinen SigmaRoc osti Nordkalkin. Kauppahinta oli 500 miljoonaa euroa. == Tuotteet == Nordkalkin tärkeimmät tuoteryhmät ovat: * Kalkkikivi (kalsiitti eli kalsiumkarbonaatti ja dolomiitti) * Poltettu kalkki (kalsiumoksidi) ja sammutettu kalkki (kalsiumhydroksidi) * Paperipigmenttien raaka-aineet (rikastettu kalsiitti ja poltettu kalkki) * Wollastoniitti * Erikoistuotteet == Toiminta Suomessa == Paraisilla sijaitsee pääkonttori, kehityskeskus, kalkkitehdas, Parfill-tehdas ja kaivos lajittelulaitoksineen. === Kaivokset === * Kerimäen Louhella sijaitsee maanalainen kaivos, avolouhos, kalkkitehdas, sammutuslaitos sekä jauhatuslaitos. Louhessa tuotetaan pääasiassa jauhettuja tuotteita. Parikymmentä ihmistä työllistävä toiminta Louhella loppuu kesäkuussa 2019. * Lappeenranta, Ihalaisen kaivoksen yhteydessä paperipigmentin raaka-aineita ja wollastoniittia valmistavat rikastamot. Nordkalkin tytäryhtiö Suomen Karbonaatti Oy valmistaa kalsiumkarbonaattipohjaisia päällystyspigmenttejä sekä täyteaineita paperi- ja kartonkiteollisuudelle. * Lohja, aiemmin Oy Lohja Ab:lle kuulunut Tytyrin maanalainen kaivos, jonka yhteydessä sijaitsee myös kalkkitehdas, joka tuottaa kalkkia paperiteollisuudelle. * Siikainen, Otamon louhoksen yhteydessä sijaitsee lähinnä maanparannuskalkkia valmistava tehdas. * Sipoo, maanalainen kaivos, joka on louhittu pääasiassa meren alle jopa 225 metrin syvyyteen. Kaivoksen yhteydessä myös kalkkitehdas. * Vampulassa yhtiöllä on kalkkilouhokset Punolassa, Siivikkalassa ja Matkusjoella. Paikkakunnalla valmistetaan maanparannuskalkkia, asfalttifilleriä sekä kalsiittia. * Vimpelissä kalkkia louhitaan Ryytimaan ja Vesterbackan louhoksista. Siitä valmistetaan pääasiassa maanparannuskalkkia. === Tehtaat === *Kokkola, vuonna 1999 toimintansa aloittanut tehdas tuottaa maanparannuskalkkia sekä teollisuusjauheita. *Raahe, SSAB:n terästehtaan yhteydessä sijaitseva kalkkitehdas, joka toimittaa tuotteita pääasiassa terästeollisuudelle. == Lähteet == * Rettigin vuosikertomus 2018 === Viitteet === == Aiheesta muualla== * Nordkalkin kotisivut Luokka:Suomalaiset kaivosyhtiöt Luokka:Suomalaiset rakennustuotevalmistajat Luokka:Suomalaiset kemianteollisuusyhtiöt Luokka:Rakentamisen tuotemerkit